
	ΚΔ΄ ΣΕΜΙΝΑΡΙΟ 
ΑΡΧΑΙΑΣ ΚΥΠΡΙΑΚΗΣ ΓΡΑΜΜΑΤΕΙΑΣ:

ΑΡΧΑΪΚΗ ΕΠΙΚΗ ΠΟΙΗΣΗ ΚΑΙ ΚΥΠΡΟΣ

στο Σπίτι της Κύπρου


	[image: image1.jpg]



  ΜΟΥΣΙΚΟΣ ΜΕ ΔΙΑΥΛΟ
από τους  Γόλγους της Κύπρου, β′ τέταρτο 6ου αι. π.Χ.
(Μητροπολιτικό Μουσείο Νέας  Υόρκης,            Συλλογή Cesnola)




Με επιτυχία πραγματοποιήθηκε Τετάρτη 11 Μαΐου 2022 στο Σπίτι της Κύπρου το ΚΔ΄ Σεμινάριο Αρχαίας Κυπριακής Γραμματείας: Αρχαϊκή Επική Ποίηση και Κύπρος, που διοργανώθηκε από τo Εργαστήριο Κυπριακών Μελετών του Εθνικού και Καποδιστριακού Πανεπιστημίου Αθηνών (Ε.Κ.Π.Α.) και το Σπίτι της Κύπρου.
Η Μορφωτική Λειτουργός του Σπιτιού της Κύπρου κ. Μαρία Ραγιά καλωσόρισε τους παρευρισκόμενους και ανάγνωσε τον χαιρετισμό του Πρέσβη της Κυπριακής Δημοκρατίας κ. Κυριάκου Κενεβέζου.  
Χαιρετισμό απηύθυναν ο  Αντιπρύτανης Ακαδημαϊκών Υποθέσεων και Φοιτητικής Μέριμνας του Ε.Κ.Π.Α., Καθηγητής  Αρχαίας Ελληνικής  Φιλολογίας κ. Δημήτρης Καραδήμας και ο Πρόεδρος  του Τμήματος Φιλολογίας του Ε.Κ.Π.Α., Καθηγητής Αρχαίας Ελληνικής Φιλολογίας – Παπυρολογίας κ. Αμφιλόχιος Παπαθωμάς. 

Ακολούθως έγινε σύντομη εισαγωγή από την Αναπληρώτρια Καθηγήτρια  Αρχαίας Ελληνικής Φιλολογίας και Διευθύντρια του Εργαστηρίου Κυπριακών Μελετών του Τμήματος Φιλολογίας του Ε.Κ.Π.Α. κ. Γραμματική Κάρλα και στη συνέχεια ακολούθησαν οι παρουσιάσεις των εργασιών των συμμετεχόντων.  Το Σεμινάριο αποτελείτο από δύο μέρη, στο Α΄ Μέρος προέδρευε η Επίκουρη Καθηγήτρια Αρχαίας Ελληνικής Φιλολογίας του  Ε.Κ.Π.Α. κυρία Αικατερίνη-Νίνα Καρβούνη και στο Β΄ Μέρος ο Ομότιμος Καθηγητής Αρχαίας Ελληνικής Φιλολογίας του  Ε.Κ.Π.Α. κ. Ανδρέας Βοσκός. 
Σύνδεσμος παρακολούθησης: https://diavlos.grnet.gr/room/1607?eventid=12002
12 Μαΐου 2022

